Pól Ó Foighil - Vicipéid

# Pól Ó Foighil

### Ón Vicipéid, an chiclipéid shaor.

Polaiteoir Éireannach ab ea Pól Ó Foighil. Bhásaigh sé ar 21 Márta, 2005, é tar éis tinnis fhada in aois a 77 bliain. Tháinig sé go Cois Fharraige i 1953, agus bhí sé i gcónaí gníomhach ag cuidiú le pobail Ghaeltachta agus chloígh sé go daingean leis an nGaeilge. Bhí baint mhór aige le bunú comharchumann agus lena bhforbairt, go háirithe i gceantair Chonamara agus Árainn. Chaith sé tréimhse ina sheanadóir, agus níor labhair sé ach Gaeilge ar feadh an ama, rud a spreag bunú rannóg cheart aistriúcháin ansin. Chaith sé tréimhse mar theachta in Údarás na Gaeltachta chomh maith.

Ar an gCnoc in aice leis an Spidéal a bhí cónaí air lena bhean, Chrissie, a bhásaigh ar an 25ú d'Aibreann 2007. Maireann seisear clainne leis. Bhásaigh mac leis agus é ina ógfhear.

Retrieved from "http://ga.wikipedia.org../../../p/%C3%B3/l/P%C3%B3l_%C3%93_Foighil_473f.html"

Catagóirí: Polaiteoirí na hÉireann | Básanna i 2005 | Daoine a rugadh i 1928

##### Views

- Alt
- Plé
- Leagan reatha

##### Cuardaigh